
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 28 iunie 2011               

Pl-x 434/2011                    


AVIZ
asupra propunerii legislative privind transformarea cazărmile dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind transformarea cazărmile dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social, trimisă cu adresa nr. Pl x 434 din 20 iunie 2011 şi înregistrată cu nr. 31/672  din 21 iunie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul a respins propunerea legislativă, în calitate de primă Cameră sesizată, în şedinţa din 14 iunie 2011.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 28 iunie 2011.

Propunerea legislativă are ca obiect de reglementare transmiterea cazărmilor dezafectate din administrarea Ministerului Apărării Naţionale în administrarea consiliilor judeţene şi a consiliilor locale, în scopul transformării acestora în obiective de utilitate publică, cu caracter social.
Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri, al Consiliului Legislativ nr. 223 din 3 martie 2011, precum şi punctul de vedere al Guvernului, cu nr. 823 din 5 aprilie 2011, prin care nu se susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  propunerea legislativă  face parte din categoria legilor ordinare. 
                              PREŞEDINTE,                        SECRETAR,

                                Daniel BUDA                Gabriel ANDRONACHE
Consilier, Paul Şerban

